Under coronaepidemien var priserne på sommerhuse helt oppe og ringe, men det seneste års inflation og stigende renter betyder, at prisfesten er overstået - i hvert fald i Nordjylland. Det er nemlig her, hvor salgspriserne er dykket allermest. Ifølge Boligsidens Markedsinde ks er kvadratmeterprisen på et sommerhus i gennemsnit faldet med 7,9 procent på et enkelt år. Og i juli - som ellers er en højsæson for sommerhuskøb - faldt priserne igen i det nordjyske. Modsat har sommerhusene i Region Sjælland og Syddanmark faktisk formået at holde priserne i modgangstiderne. Det hårde sommerhusmarked i Nordjylland betyder også, at der er juli var over 23 procent flere sommerhuse til salg i forhold til samme måned sidste år. Meget bedre ser det ikke ud, når man kigger på salget af ejerlejligheder. Her er Nordjylland nemlig igen den region, hvor priserne er faldet mest det seneste år.
Festen er slut, hvis man vil sælge sommerhus i Nordjylland